       ร้านอาหารจีน กวางตุ้งรสชาติเด็ด เซฟเก่าจากโรงแรม แอมบาสเดอร์ เปิดมานานหลายปีดีดัก แต่เพิ่งมีโอกาศมาได้ทาน เพราะไกลไปหน่อย เริ่มจานแรกเลยดีกว่า หอยจ๊อเยาวราช รสชาติอร่อยมาก ทอดออกมากรอบนอกนุ่มใน เนื้อปูเยอะพอสมควร มันหมูแทรกนิดๆเค็มหน่อยๆ ทอดมาร้อนๆกินกับน้ำจิ้มบ๊วย อร่อย
จานที่2 ขาหมูเฉโป หรือ ขาหมูยัดไส้นั่นเอง สไลด์มาแบบไม่บางมาก เย็นๆราดมากับซ็อสน้ำมันงาหอมๆ รสชาติขาหมูอร่อยหหอมกลิ่นเครื่องเทศนิดๆ ทานกับน้ำจิ้ม ซีฟู้ดสูตรทางร้าน หรือ ซ็อสเปรี้ยว ก็อร่อย ไม่แพ้กัน ทานเปล่าๆกับน้ำที่ราดมาก็อร่อย จานที่3 ราดหน้าสูตรฮ่องกง อันนี้ธรรมดาๆหน่อย ไม่แปลกใหม่เท่าไหร่เป็นราดหน้าใส่ผักกาดขาวแทนคะน้าใส่ไข่ รสชาติธรรมดาๆ เส้นผัดหอมอร่อย จานที่4 ปลาเก๋านึ่งซีอิ๊ว จานนี้ขอบอกเลยว่าหอมน้ำซีอิ๊วแถมรสชาติกลมกล่อมมาก กินเปล่าๆไม่ต้องใส่น้ำจิ้มก็อร่อย
ผักที่นี่ไม่ใส่ไปนึ่งกับปลาด้วยจะใช้ ขิงสด ต้อนหอมสด พริกสด โรยมาเต็มตัวปลา ทานคู่กันอร่อยมาก ติงอย่างเดียวปลาจะเป็นปลาแช่แข็ง รสชาติเลยดรอปไป จานสุดท้าย กุ้งแชบ๊วยอบซอส  ผมว่าจานนี้ผมชอบมาก ทำออกมาได้กลมกล่อม หอมกรุ่น ตัวซอสมีกลิ่นกุ้งตลบอบอวล รสชาติดี แทบจะร้องขอข้าวเปล่ามาทานคู่กันเลยทีเดียว ปล.กุ้งที่นี่มีให้เลือก หลายไซด์  มีตั้งแต่ 10ตัวโล 15ตัวโล หลายราคา สนนราคา  800 -1200 บาท  โดยรวมผมว่าอร่อยเลยครับ 
     อาหารตามสั่งจานเดียวก็มีนะครับไม่ได้มีแต่อาหารจีน จานใหญ่ๆ แต่ถ้ามีโอกาศทานอาหารจีนลองเลยครับ  หอยจ๊อ ขาหมูเฉโป ยำแมงกระพรุนน้ำมันงา บลาๆ

       ปล.อาหารทะเลที่นี่ส่วนใหญ่จะนำเข้ามาจากอินโดนีเซีย จำต้องแช่แข็งไว้เพื่อรักษาความสดรสชาติอาหารทะเลอาจดรอปลงไปบ้างขอแจ้งไว้เผื่อทราบครับ